El jurat de la XXV Mostra art públic / universitat pública dona a conèixer els dotze projectes seleccionats

## El jurat de la XXV Mostra art públic / universitat pública dona a conèixer els dotze projectes seleccionats

D'esquerra a dreta, Lydia Frasquet, Alba Braza, Ester Alba i David Pérez.

Els projectes de Monica Mura, Laura Salguero, David Cantarero Tomás, Cris Bartual, Eduardo Lamparero (sue975), María Tena Torres, Lucía Blas, Escif + brilloysabor, María Esteve, Cachito Vallés, Miquel Ponce i Javier R. Pérez-Curiel han estat els dotze seleccionats per participar en la XXV Mostra art públic / universitat pública, que tindrà lloc en octubre i novembre de 2022 a la Universitat de València.

El jurat de la XXV Mostra art públic / universitat pública està format per Lydia Frasquet, doctora en Història de l’Art; David Pérez, catedràtic de «Claus del discurs artístic contemporani» de la Universitat Politècnica de València (UPV); Ester Alba, vicerectora de Cultura i Societat de la Universitat de València, i Alba Braza, comissària de la Mostra.

Els dotze projectes escollits, d’entre els 54 presentats a la convocatòria d’enguany, porten al camp de la imatge i la representació teories com la successió de Fibonacci, la llei de l’entropia, la llei de la gravitació universal o el principi d’incertesa. Altres propostes treballen l’observació de la natura per a transformar-la en imatge narrativa i de ficció o analitzen la Universitat de València des de la perspectiva de la igualtat per posar de manifest les desigualtats econòmiques i socials del món contemporani. D’entre els formats, destaca el tractament de la imatge digital, l’experimentació amb l’estereoscòpia i la instal·lació, i en el procés de creació de les obres participen diversos departaments de la Universitat de València.

En concret, les propostes escollides pel jurat són les següents:

* *DONES I HOMES en la Universitat de València*, de Monica Mura.
* *Una vez extinguidas las llamas...*, de Laura Salguero.
* *Tecnofósiles (serie): Tecnofósil I y II (Gorrondatxe) / Tecnofósil III y IV (Marjal dels Moros)*, de David Cantarero Tomás.
* *Arqueologia de la imatge*, de Cris Bartual.
* *EXPERIMENTO PARA LA DESINTEGRACIÓN DE UN SISTEMA*, d’Eduardo Lamparero Esteban.
* *La teoría y el todo*, de María Tena Torres.
* *revelar(se)*, de Lucía Blas.
* *La impronta del paisaje*, de María Esteve.
* *INTERSECTION*, de Cachito Vallés.
* *Seqüència*, de Miquel Ponce.
* *UN CUERPO*, de Javier R. Pérez-Curiel.

Cada artista comptarà amb 2.000 euros per a l’execució  i exhibició de la seua obra durant la XXV Mostra art públic que se celebrarà del 3 al 28 d’octubre, al campus de Burjassot, i del 21 d’octubre al 18 de novembre, al campus de Blasco Ibáñez, sota el comissariat d’Alba Braza, experta en projectes d’art públic i mediació artística.

La Mostra art públic / universitat pública és una iniciativa de la Universitat de València que impulsa la Delegació d’Estudiants, amb la col·laboració del Vicerectorat d’Estudis i del Vicerectorat de Cultura i Societat. L’objectiu que es persegueix és l’acostament de l’art als campus convertint-los en punts de trobada entre l’art contemporani i la comunitat universitària. Amb aquest objectiu, se seleccionen dotze projectes artístics de caràcter efímer que reflexionen sobre l’aproximació de l’art contemporani a la ciència i a les ciències socials i humanes, convertint-les en detonadores d’altres sabers transversals. L’organització està a càrrec del Servei d’Informació i Dinamització (Sedi).

Arxivat en:
Art Públic
, Delegació d'estudiants/es
, Cultura

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar